ఫిలిప్ హ్యూస్

ఆస్ట్రేలియా బ్యాట్స్ మెన్ ఫిల్ హ్యూస్ 19 ఏండ్ల వయస్సులోనే ఓ టెస్టులో రెండు ఇన్నింగ్స్‌ల్లోనూ సెంచరీలు (115,160) చేసారు ఆస్ట్రేలియా తరఫున కెరీర్‌లో తొలి వన్డేలోనే సెంచరీ (112) కొట్టిన బ్యాట్స్‌మన్‌గా ఘనత వహించారు . సిడ్నీ క్రికెట్ గ్రౌండ్ లో సౌత్ ఆస్ట్రేలియా-న్యూసౌత్‌వేల్స్ జట్ల మధ్య షెఫీల్ట్‌షీల్డ్ మ్యాచ్‌లో సీన్ అబాట్ వేసిన బౌన్సర్ తలకు తగలడంతో బౌన్సర్ ఘాతానికి తలకు తీవ్ర గాయమై, సిడ్నీ దవాఖానలో చికిత్సపొందుతూ మృతి చెందాడు.అర్ధ సెంచరీ దాటిన ఫిల్ హ్యూస్ ను లక్ష్యంగా చేసుకుని న్యూ సౌత్ వేల్స్ బౌలర్ సీన్ అబౌట్ బౌన్సర్ బంతి విసిరాడు. బంతిని ఎదుర్కొనే క్రమంలో అది మీదకు రావడంతో ఫిల్ వెనక్కి తిరిగాడు బంతి నేరుగా తల వెనుక భాగాన్ని బలంగా తాకడంతో ఆ దెబ్బకు అక్కడికక్కడే కుప్పకూలిపోయాడు. హ్యూస్ తలకు తీవ్ర గాయం కావడంతో సెయింట్ విన్సెంట్ ఆసుపత్రిలో అత్యవసర విభాగంలో శస్త్ర చికిత్స అందించారు. రెండు రోజుల పాటు చికిత్స పొందిన హ్యూస్ 2014 నవంబరు 27 న మృతి చెందాడు. 2014 అక్టోబరు 12న పాకిస్థాన్‌తో జరిగిన వన్డేనే హ్యూస్‌కు చివరి అంతర్జాతీయ మ్యాచ్. తన స్వల్ప అంతర్జాతీయ కెరీర్‌లో హ్యూస్ 26 టెస్టులు, 25 వన్డేల్లో ఆస్ట్రేలియాకు ప్రాతినిధ్యం వహించాడు. టెస్టుల్లో మూడు సెంచరీలు, ఏడు అర్ధ సెంచరీలతో 32.65 సగటుతో 1535 పరుగులు చేశాడు. వన్డేల్లో రెండు సెంచరీలు, నాలుగు అర్ధ సెంచరీలతో 35.91 సగటుతో 826 పరుగులు చేశాడు.

మూలలు

1988 జననాలు
2014 మరణాలు
ఆస్ట్రేలియా క్రికెట్ క్రీడాకారులు